
A mikrokörnyezet szerepe a szenvedélybetegek visszaesésében

Célom, hogy dolgozatomban feltárjam azokat a mikrokörnyezet okozta faktorokat, melyek közrejátszanak egy szenvedélybetegséggel küzdő egyén visszaesésében. Mint szociális munkás hallgató, az emberi problémákat tágabb kontextusukban vizsgálom: egy adott probléma megoldásához nem elég csak egy tényezőt figyelembe venni. A szenvedélybetegség esetében szerepet játszanak külső és belső tényezők.
Dolgozatom két részből áll, elméleti fejezetekből és empirikus kutatásból. Az elméleti részben a szakirodalmi hátteret ismertetem. Külön fejezet szól az emberi kapcsolatok fontosságáról. Bővebben tárgyalom a kodependencia kérdéseit. Ismertetek egy Magyarországon jelenleg még nem elterjedt irányzatot, a kapcsolathálózati szociális munkát. Az önsegítő csoportok és a terápiás módszerek ismertetése zárja az elméleti részt.
Kutatásom során két csoporttal készítetem interjúkat: felépülőben lévő szenvedélybetegekkel, valamint kodependens személyekkel. Ezen felül kitöltettem velük egy kapcsolathálózati térképet, mely a kapcsolathálózati szociális munkban használatos. Az interjú készítésével az emberi kapcsolatok változását igyekeztem megfigyelni a függőség előtti és utáni időszakot összehasonlítva.
Hiszem, hogy kutatásom eredményei hozzájárulhatnak a visszaesés veszélyének csökkentéséhez, amely az egyik legnagyobb probléma a szenvedélybetegek életében.

